CELEX: C2007/297/50
Language: el
Date: 2007-12-08 00:00:00
Title: Υπόθεση C-468/07 P: Αναίρεση που άσκησαν στις 22 Οκτωβρίου 2007 οι Coats Holding Ltd. και J&P Coats Ltd κατά της αποφάσεως που εξέδωσε στις 12 Σεπτεμβρίου 2007 το Πρωτοδικείο των Ευρωπαϊκών Κοινοτήτων (δεύτερο τμήμα) στην υπόθεση T-36/05, Coats Holdings Ltd και J&P. Coats Ltd κατά Επιτροπής των Ευρωπαϊκών Κοινοτήτων

8.12.2007   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 297/31
            
         Αναίρεση που άσκησαν στις 22 Οκτωβρίου 2007 οι Coats Holding Ltd. και J&P Coats Ltd κατά της αποφάσεως που εξέδωσε στις 12 Σεπτεμβρίου 2007 το Πρωτοδικείο των Ευρωπαϊκών Κοινοτήτων (δεύτερο τμήμα) στην υπόθεση T-36/05, Coats Holdings Ltd και J&P. Coats Ltd κατά Επιτροπής των Ευρωπαϊκών Κοινοτήτων
   (Υπόθεση C-468/07 P)
   (2007/C 297/50)
   Γλώσσα διαδικασίας: η αγγλική
   Διάδικοι
   
      Αναιρεσείουσες: Coats Holding Ltd., J&P Coats Ltd (εκπρόσωποι: W. Sibree και C. Jeffs, solicitors)
   
      Έτερος διάδικος στη διαδικασία: Επιτροπή των Ευρωπαϊκών Κοινοτήτων
   Αιτήματα των αναιρεσειουσών
   Οι αναιρεσείουσες ζητούν από το Δικαστήριο:
   
               —
            
            
               Να μειώσει το πρόστιμο όσον αφορά την Coats, ούτως ώστε (α) να αναγνωριστεί η αρχή της ίσης μεταχείρισης· και (β) να ληφθούν υπόψη τα ουσιώδη μέρη των διαπιστώσεων της Επιτροπής που ακυρώθηκαν από το Πρωτοδικείο και συμβάλλουν στη μείωση της σοβαρότητας της παραβάσεως και στην ενίσχυση των ελαφρυντικών περιστάσεων.
            
         Λόγοι και κύρια επιχειρήματα
   Οι αναιρεσείουσες ισχυρίζονται ότι το Πρωτοδικείο, αφού ακύρωσε όλες τις πραγματικές διαπιστώσεις της Επιτροπής σχετικά με τις παραβάσεις του άρθρου 81, πλην μιας σαφώς περιορισμένης διαπιστώσεως — και, κυρίως, αφού ακύρωσε τη βασική διαπίστωση της Επιτροπής ότι η Coats είχε ρόλο αντίστοιχο των δύο άλλων μερών της τριμερούς συμφωνίας —, παρέλειψε να εφαρμόσει την αρχή της ίσης μεταχείρισης μειώνοντας το βασικό ποσό του προστίμου της Coats μόνον κατά 20 %.
   Επικουρικώς, οι αναιρεσείουσες ισχυρίζονται ότι το Πρωτοδικείο δεν έλαβε υπόψη όλα τα στοιχεία της αποφάσεως που ακύρωσε, κατά τη μείωση του προστίμου βάσει των ελαφρυντικών περιστάσεων.